પતિ-પત્ની વચ્ચેના સંબંધમાં તણાવને બને તેટલી એન્ટ્રી ઓછી મળે તેવા પ્રયત્ન કરવા જોઇએ. જ્યારે પણ લાગે કે હવે આ વાત મન પર હાવી થવા લાગી છે અને તેનાથી સામેવાળી વ્યક્તિ પ્રત્યે નિરસતા ઊભી થવા લાગે છે, તો તરત જ તે વિષયની ચર્ચા કરો અને સંબંધમાં આવું શા માટે થઇ રહ્યું છે, તે શોધીને તેને દૂર કરો. જો તણાવ વધવા લાગશે તો બંને વચ્ચેના સંબંધમાં જે સંકડામણ ઊભી થશે, તેનાથી બંને વચ્ચે એક દિવાલ ઊભી થવા લાગશે. આ પ્રકારની દિવાલો સંબંધમાં ઊભી થાય તો લાંબા ગાળે તે સંબંધ અકળામણ આપવા લાગે લાગે છે. જોકે તણાવ કોઇપણ સંબંધમાં આવી શકે છે, પણ પતિ-પત્નીના સંબંધમાં તેની અસર બંનેની સાથે પરિવાર પર પણ પડે છે. તેથી જ કેટલોક સમય એકબીજા માટે કાઢવો ખૂબ જ જરૂરી છે. આ સમસ્યાથી બચવા માટે અને સંબંધને સંકળામણનો સહારો લેવો ન પડે તે માટે કેટલીક બાબતોનું જીવનમાં ધ્યાન રાખવું ખૂબ જ જરૂરી છે.